ג'ו ג'ונאס

ג'וזף אדם "ג'ו" ג'ונאס (באנגלית: Joseph Adam "Joe" Jonas; נולד ב-15 באוגוסט 1989). הוא זמר-יוצר ושחקן אמריקאי. הוא סולן להקת DNCE, ושל להקת הפופ-רוק "האחים ג'ונאס" אשר התפרקה ב-2013 והתאחדה שוב בשנת 2019.

==ביוגרפיה==
ג'ונאס נולד בקסה גרנד, אריזונה שבארצות הברית למשפחה נוצרית-פנטקוסטלית. אביו, פול קווין ג'ונאס, הוא מוזיקאי ולשעבר כומר בכנסיית Assemblies of God. אימו דניס (לבית מילר) היא מורה לשפת הסימנים לשעבר וזמרת. לאחר מכן עברה המשפחה להתגורר בוויקוף שבניו ג'רזי ולאחר מכן עברו האחים ללוס אנג'לס. לו שלושה אחים, קווין ג'ונאס, ניק ג'ונאס, ופרנקי ג'ונאס.

==קריירה==
=== 2005–2007: הצלחה עם האחים ג'ונאס ===
בשנת 2005, ג'ו, קווין וניק הקליטו את השיר "Please Be Mine", השיר הראשון של הלהקה.<ref></ref> למשמע השיר, נשיא חברת התקליטים קולומביה, סטיב גרינברג, החליט להחתים את האחים כלהקה.<ref name=":0"></ref> בתחילת דרכה, שם הבמה של הלהקה היה "הבנים של ג'ונאס" לפני ששינו אותו ל"האחים ג'ונאס".<ref name=":0" /> בזמן שעבדו על אלבום האולפן הראשון שלהם, הלהקה הופיעה לאורך שנת 2005 עם אמנים כמו קלי קלרקסון, ג'סי מקרטני, והבקסטריט בויז, בין היתר.<ref name=":1"></ref> הלהקה הוציאה את סינגל הבכורה שלה, "Mandy", בדצמבר 2005.<ref name=":1" />

האלבום תוכנן בתחילה לצאת בפברואר 2006, אם כי שינויים בהנהלה בקולומביה רקורדס הובילו לעיכובים רבים ביציאת הפרויקט.<ref name=":1" /> במהלך תקופה זו, הלהקה החלה להופיע בפסקולים שונים הקשורים לערוץ דיסני והופיעה עם אלי ואייג'יי במהלך שנת 2006.<ref></ref> אלבום הבכורה של הלהקה, It's About Time, יצא ב-8 באוגוסט 2006.<ref name=":2"></ref> האלבום לא קודם ושווק על ידי חברת ההקלטות, שלא היה לה עניין נוסף בקידום הלהקה.<ref name=":3"></ref>

הסינגל השני של האלבום, "Year 3000", שודר בערוץ דיסני בתחילת שנת 2007. מכשלא היו מרוצים מאופן הוצאת האלבום, הלהקה קיוותה לעזוב את קולומביה רקורדס ולמצוא חברת תקליטים חדשה; מאוחר יותר אושר בשנת 2007 כי החוזה עם קולומביה הופסק.<ref name=":1" /> האלבום המשיך ומכר בסך הכל כ-67,000 עותקים בארצות הברית.<ref name=":3" />

רק פרק זמן קצר לאחר עזיבתם את קולומביה רקורדס, אושר כי הלהקה חתמה על חוזה חדש עם הוליווד רקורדס.<ref></ref> בזמן העבודה על אלבומם החדש, הלהקה המשיכה לצבור פופולריות בשל הופעות בפסקולים והופעות שיווקיות.<ref></ref><ref></ref><ref></ref><ref></ref> הלהקה הוציאה את אלבום האולפן השני שלה, Jonas Brothers, ב-7 באוגוסט 2007.<ref name=":2" /> האלבום נכנס לחמישייה הפותחת של מצעד הבילבורד 200 בארצות הברית, והמשיך למכור למעלה משני מיליון עותקים במדינה.<ref name=":4"></ref> ג'ו ואחיו עשו את הופעת הבכורה שלהם במשחק בסדרה של ערוץ דיסני, האנה מונטנה, שעלה באוגוסט 2007. הלהקה ביצעה את שיתוף הפעולה "We Got the Party" עם השחקנית הראשית מיילי סיירוס, והפרק צבר למעלה מעשרה מיליון צופים והפך לשידור הטלוויזיה הנצפה ביותר בכבלים אי פעם.<ref>Joal Ryan, [http://www.eonline.com/news/article/index.jsp?uuid=65b1c9d5-4091-4fab-a0f9-e79fb8969b13 "High School Musical 2 Big 2 B Ignored"] , E! News, August 18, 2007.</ref> הסינגל "S.O.S" של הלהקה הפך ללהיט הראשון בעשרים הגדולים במצעד בילבורד הוט 100,<ref>[ Billboard Artist Chart History - Jonas Brothers Singles]</ref> ומכר למעלה מ-1.5 מיליון עותקים במדינה, הם הוציאו מאוחר יותר את הסינגלים "Hold On" ו־"When You Look Me in the Eyes".<ref name=":3" />

=== 2008–2010: משחק ===
במאי 2008, הוא והלהקה החלו לככב בסדרה משלהם, "Jonas Brothers: Living the Dream".<ref></ref> ג'ונאס ערך את הופעת הבכורה שלו בסרט יחד עם אחיו בסרט "קאמפ רוק" של ערוץ דיסני. פסקול הסרט יצא לאור ב-17 ביולי 2008, ומכר כ-188,000 עותקים בשבוע הראשון לצאתו בארצות הברית.<ref name="camprockbillbd3"></ref> ג'ו הקליט את הדואט "This Is Me" עם דמי לובאטו עבור הפרויקט, והשיר הגיע לעשירייה הפותחת של מצעד הבילבורד הוט 100.<ref></ref> השיר שימש כשיר הראשון של ג'ונאס כאמן סולו. הוא מכר קצת יותר מ-900,000 עותקים בארצות הברית.<ref></ref> אלבום האולפן השלישי של האחים ג'ונאס, A Little Bit Longer, יצא בארצות הברית ב-12 באוגוסט 2008. האלבום הפך לראשון שלהם שהגיע למקום הראשון במצעד בילבורד 200, ומכר למעלה מ-525,000 עותקים בשבוע הראשון שלו.<ref name="billboard-lbl"></ref> האלבום המשיך ומכר יותר משני מיליון עותקים בארצות הברית.<ref name=":4" /> לאלבום קדם יציאת הסינגל "Burnin' Up", שהפך ללהיט של הלהקה בארצות הברית. "LoveBug" ו־"Tonight" יצאו גם כסינגלים.<ref></ref>

ג'ו ואחיו כיכבו בסרט ההופעה התלת-ממדי "האחים ג'ונאס – ההופעה בתלת מימד", אשר יצא לאקרנים בקולנוע ב-27 בפברואר 2009.<ref></ref> ג'ונאס כיכב עם כל שלושת אחיו בסדרת ערוץ דיסני השנייה שלהם, ג'ונאס, שעלתה לאוויר ב-2 במאי 2009.<ref name="lajtracker"></ref> העונה השנייה והאחרונה של התוכנית שודרה תחת השם ג'ונאס L.A.<ref></ref> הלהקה הוציאה את אלבום האולפן הרביעי שלה, Lines, Vines and Trying Times, ב-16 ביוני 2009. הפרויקט הגיע למקום הראשון בבילבורד 200, ובשבוע הראשון מכר כ־247,000 עותקים. "Paranoid" ו-"Fly with Me" יצאו לאור בתור סינגלים.

ג'ו היה שופט אורח בפרק בינואר 2010 של העונה התשיעית של תחרות הכישרונות אמריקן איידול.<ref></ref> בפברואר 2010 הופיע ג'ונאס בקליפ של ומפייר ויקנד עבור השיר "Giving Up the Gun" יחד עם ג'ייק ג'ילנהול, ליל ג'ון וריזה.<ref></ref> מאוחר יותר כיכב בפרק של "שוות בקליבלנד" משנת 2010.<ref></ref> ג'ונאס כיכב בסרט ההמשך "קאמפ רוק 2: הג'אם האחרון".<ref></ref>

=== 2011–2014: Fastlife ופירוק הלהקה ===
בשנת 2011, הוכרז שג'ונאס מתכנן להקליט אלבום סולו.<ref></ref> ג'ונאס הוציא את הסינגל המוביל של האלבום, "See No More", ב-3 ביוני 2011.<ref></ref> הסינגל לא זכה להצלחה רבה, והגיע רק למקום 92 במצעד בילבורד הוט 100.<ref></ref> ב-4 באוגוסט 2011, ג'ונאס הודיע באמצעות טוויטר שהוא יצטרף לבריטני ספירס לסיבוב ההופעות שלה באירופה החל מה-16 באוקטובר 2011.<ref></ref><ref></ref> ראיין סיקרסט השמיע לראשונה את הסינגל השני של האלבום, "Just in Love", ב-9 בספטמבר 2011.<ref></ref> מאוחר יותר, יצא לסינגל גרסת רמיקס שכללה הראפר ליל ויין.<ref></ref> מאוחר יותר אישר ג'ונאס שהאלבום נקרא Fastlife. על מנת לקדם את האלבום, ג'ו, יחד עם ג'יי שון, יצאו לסיבוב ההופעות עם ג'וג'ו בתור מופע חימום.<ref></ref> סיבוב ההופעות יצא ב-9 בספטמבר 2011 והסתיים ב-6 באוקטובר 2011.<ref></ref> Fastlife יצא לאור דרך הוליווד רקורדס ב-11 באוקטובר 2011.<ref></ref> האלבום מכר בסך הכל 18,000 עותקים בשבוע הראשון ליציאתו, והגיע למקום ה-15 בבילבורד 200.<ref name="Billboard200Debut"></ref> האלבום מכר רק 45,000 עותקים עד 2015.<ref name=":3" />

ב-1 במאי 2012, הוכרז שגם האחים ג'ונאס וגם ג'ו ג'ונאס נפרדו מהוליווד רקורדס.<ref></ref> האחים הופיעו ברוסיה בספטמבר 2012, ההופעה החיה הראשונה שלהם מאז סיבוב ההופעות שלהם ב-2010. הופעת האיחוד שלהם, שהוכרזה באוגוסט 2012, התקיימה ב-11 באוקטובר 2012, באולם המוזיקה רדיו סיטי בניו יורק.<ref></ref>

באפריל 2013 אושר שהאחים ג'ונאס יתאחדו כדי להתחיל לעבוד על אלבום האולפן החמישי שלהם וסיבוב הופעות. ג'ו הופיע בסדרת הריאליטי של אחיו, קווין, "נשואה לג'ונאס".<ref name="insidetv1"></ref> באותה שנה, ג'ונאס השתתף בתוכנית ההיכרויות של פוקס, "הבחירה".<ref></ref> ג'ונאס היה שותף לכתיבת השיר "Dreams" עבור האלבום של ג'ון לג'נד, Love in the Future.<ref></ref> אלבום האולפן החמישי של הלהקה, שהיה צפוי לצאת באופן עצמאי דרך חברת התקליטים שלהם, היה אמור לצאת בשנת 2013.<ref></ref> האחים ג'ונאס הכריזו גם על סיבוב הופעות בצפון אמריקה,. לאלבום, שנקרא בתחילה V, קדמה יציאת הסינגלים "Pom Poms" ו-"First Time" בין יתר השירים החדשים המופיעים באלבום.<ref></ref> ב-9 באוקטובר 2013, הקבוצה ביטלה את סיבוב ההופעות שלה ימים לפני שהיה אמור להתחיל.<ref></ref> רק ימים לאחר מכן, אושר כי הלהקה התפרקה באופן רשמי.<ref></ref>

=== 2015–2018: DNCE ו-The Voice ===
עם התפרקות הלהקה רשמית, ג'ונאס החל לעבוד על פרויקט מוזיקלי חדש עם מפיקים כמו מאטמן & רובין.<ref name="billboardmag"></ref> בזמן העבודה על הפרויקט, ג'ונאס לא היה בטוח אם הוא רוצה להקליט אלבום אולפן שני או להקים להקה חדשה. לאחר שעבד עם ג'סטין טרנטר על מספר שירים, ג'ונאס החליט להקים להקה עם חבריו ושותפיו לשעבר לסיבוב ההופעות ג'ק לולס וג'ינג'ו לי.<ref name="formation"></ref> קול וויטל, חבר בלהקת הרוק האלטרנטיבי Semi Precious Weapons, הפך לחבר הרביעי והאחרון בקבוצה.<ref name="interviewmag"></ref> הקבוצה קראה לעצמה DNCE.<ref></ref> DNCE הוציאו את סינגל הבכורה שלהם, "Cake by the Ocean" בשנת 2015.<ref></ref> המיני אלבום הראשון שלהם, Swaay, יצא לאור באוקטובר 2015. אלבומם DNCE יצא מאוחר יותר. האלבום הגיע למקום התשיעי במצעד הבילבורד הוט 100..

ב-2018 הוא הצטרף לגרסה האוסטרלית של The Voice כמנטור, שנה לאחר שהיה מנטור בגרסה האמריקאית. ביוני 2018, ג'ונאס והדי ג'יי הבריטי ג'ונאס בלו הוציאו את השיר המשותף שלהם "I See Love", שיר לסרט "מפלצת של מלון 3: יוצאים לחופשה". הוא גם דיבב דמות בשם קראקן בסרט.<ref></ref>

=== 2019–הווה: איחוד האחים ג'ונאס ===
ב-28 בפברואר 2019, האחים ג'ונאס הודיעו רשמית על איחוד יחד עם סינגל חדש, "Sucker", שיצא למחרת, ב-1 במרץ.<ref></ref>

בינואר 2021, הוכרז שג'ונאס נמנה עם צוות השחקנים של סרט מלחמת קוריאה "Devotion".<ref></ref> הסרט צפוי לצאת לאקרנים ב-2022.<ref name="SCfilming"></ref>

בפברואר 2022, ג'ונאס הכריז על שובה של להקת DNCE יחד עם לולס ולי. ג'ונאס הכריז על שובה של הלהקה עם שיר חדש של די ג'יי קייגו הנורווגי, "Dancing Feet", יצא ב-25 בפברואר 2022.<ref></ref>

ביולי 2024, ג'ונאס הכריז על סינגל הסולו החדש שלו בשם "Work It Out", שעתיד לצאת ב-19 ביולי 2024. סינגל זה מסמן את חזרתו של ג'ונאס לקריירת מוזיקת הסולו שלו לאחר 13 שנים מאז אלבום הסולו האחרון שלו, Fast Life, שיצא ב-2011.<ref></ref>

== חיים אישיים ==
ג'ו ג'ונאס ודמי לובאטו
ג'ונאס היה במערכות יחסים עם הזמרת טיילור סוויפט, עם השחקנית קמילה בל, עם הדוגמנית ג'יג'י חדיד, עם השחקנית אשלי גרין ועם השחקנית והזמרת דמי לובאטו.

באוקטובר 2017 התארס לשחקנית האנגלייה סופי טרנר, והשניים התחתנו ב-1 במאי 2019 בלאס וגאס. ב-22 ביולי 2020 נולדה לשניים בת בשם ווילה ג'ונאס.<ref></ref> ב-2022 נולדה בתם השנייה.

==פילמוגרפיה==
=== קולנוע ===
* קאמפ רוק (2008) - סרט טלוויזיה
* לילה מוטרף במוזיאון 2 (2009) - דיבוב
* קאמפ רוק 2: הג'אם האחרון (2010) - סרט טלוויזיה
* זולנדר 2 (2016)
* גריז: לייב (2016) - ספיישל טלוויזיוני
* מפלצת של מלון 3: יוצאים לחופשה (2018) - דיבוב
* Devotion (2022)

=== טלוויזיה ===
* האנה מונטנה (2007)
* ג'ונאס (2010-2009)
* לוהטות בקליבלנד (2010, 2012)
* תנו לסוני צ'אנס (2010)
* אנג'י טרייבקה (2017)
* 90210

== דיסקוגרפיה ==
=== אלבומים ===
* 2011: Fastlife

{| class="wikitable"
!rowspan="2"|שנה
!rowspan="2"|שם
!rowspan="2"|אלבום
|-
!<small>UWC</small>
!<small>U.S.</small>
|-
|align="center"|2008
|align="left"|"This is Me"
|align="center"|26
|align="center"|9
|align="center" rowspan="2"|קאמפ רוק
|-
|align="center"|2008
|align="left"|"Gotta Find You"
|align="center"|-
|align="center"|30
|}

== קישורים חיצוניים ==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ערוץ דיסני: שחקנים ומנחים
קטגוריה:שחקני קולנוע וטלוויזיה אמריקאים
קטגוריה:זמרי רוק אמריקאים
קטגוריה:זמרים אמריקאים
קטגוריה:שופטי The Voice
קטגוריה:האחים ג'ונאס
קטגוריה:אמני הוליווד רקורדס
קטגוריה:אמריקאים שנולדו ב-1989